ফিফটি শেডস ডার্কার (চলচ্চিত্র)

ফিফটি শেডস ডার্কার (ইংরেজি: Fifty Shades Darker) হল ২০১৭ সালে মুক্তিপ্রাপ্ত একটি মার্কিন কামোদ্দীপক রোম্যান্টিক ড্রামা চলচ্চিত্র। ই. এল. জেমস রচিত তথা ২০১২ সালে প্রকাশিত একই নামের একটি উপন্যাস অবলম্বনে এই ছবির চিত্রনাট্য রচনা করেন নিয়াল লিওনার্ড এবং ছবিটি পরিচালনা করেন জেমস ফলি। এই ছবিটি ফিফটি শেডস চলচ্চিত্র ত্রয়ীর দ্বিতীয় পর্ব এবং ২০১৫ সালে মুক্তিপ্রাপ্ত ফিফটি শেডস অফ গ্রে ছবির সিক্যোয়েল। এই ছবিতে অ্যানাস্টেসিয়া স্টিল ও ক্রিস্টিয়ান গ্রের চরিত্রে অভিনয় করেন যথাক্রমে ডাকোটা জনসন ও জেমি ডোরনান। অন্যান্য চরিত্রে অভিনয় করেন এরিক জনসন, এলোইস মামফোর্ড, বেলা হিথকোট, রিটা ওরা, ল্যুক গ্রাইমস, ভিক্টর রাসুক, কিম বাসিংগার ও মার্সিয়া গে হার্ডেন। ২০১৬ সালের ৯ ফেব্রুয়ারি প্যারিস ও ভ্যাঙ্কুবারে ফিফটি শেডস ডার্কার ও তার সিক্যোয়েল ফিফটি শেডস ফ্রিড ছবির মূখ্য চিত্রগ্রহণর কাজ শুরু হয়। ২০১৭ সালের ১০ ফেব্রুয়ারি মার্কিন যুক্তরাষ্ট্রে ছবিটি মুক্তিলাভ করে। ছবির বাজেট ছিল ৫৫ মিলিয়ন মার্কিন ডলার। বিশ্বব্যাপী ছবিটি আয় করে ৩৮০ মিলিয়ন মার্কিন ডলার। তা সত্ত্বেও ছবির চিত্রনাট্য, অভিনয় ও গল্পকথনের শৈলী নিয়ে সমালোচকেরা নেতিবাচক প্রতিক্রিয়াই ব্যক্ত করেছিলেন। যদিও ছবির কোনও কোনও অভিনেতার অভিনয় সমালোচকদের দ্বারা প্রশংসিতও হয়েছিল। ৩৮তম গোল্ডেন র‍্যাস্পবেরি পুরস্কার অনুষ্ঠানে এই ছবিটি নিকৃষ্টতম চলচ্চিত্র, নিকৃষ্টতম অভিনেতা (ডোরনান) ও নিকৃষ্টতম অভিনেত্রী (জনসন) সহ নয়টি বিভাগে মনোনয়ন লাভ করে এবং নিকৃষ্টতম প্রিক্যোয়েল, পুনঃনির্মাণ, রিপ-অফ অথবা সিক্যোয়েল বিভাগে গোল্ডেন র‍্যাস্পবেরি পুরস্কার, ও নিকৃষ্টতম সহ-অভিনেত্রী (বাসিংগার) পুরস্কার দু’টি জয় করে। ডাকোটা জনসন - অ্যানাস্টেসিয়া "অ্যানা" স্টিল জেমি ডোরনান – ক্রিস্টিয়ান গ্রে এরিক জনসন – জ্যাক হাইড, এসআইপি-তে অ্যানার মনিব ও গোপন শিকারী। এলোইস মামফোর্ড – ক্যাথরিন "কেট" ক্যাভানাগ, অ্যানাস্টেসিয়া’র ঘনিষ্ঠতম বন্ধু ও কক্ষসঙ্গী, ক্রিস্টিয়ানের দাদা এলিয়ট গ্রে-র প্রেমিকা। বেলা হিথকোট – লেইলা উইলিয়ামস, ক্রিস্টিয়ানের প্রাক্তন বশবর্তীদের অন্যতম। রিটা ওরা – মিয়া গ্রে, দত্তক পিতার সূত্রে ক্রিস্টিয়ানের বোন। জেনিফার এলি – কার্লা উইকস, অ্যানাস্টেসিয়ার মা (আনরেটেড সংস্করণ)। ল্যুক গ্রিমস – এলিয়ট গ্রে, দত্তক পিতার সূত্রে ক্রিস্টিয়ানের দাদা। ভিক্টর রাসুক – জোস রোডরিগেজ, অ্যানাস্টেসিয়ার বন্ধু। ম্যাক্স মার্টিনি – জেসন টেইলর, ক্রিস্টিয়ানের দেহরক্ষী ও নিরাপত্তা বাহিনীর প্রধান। ব্রুস অল্টম্যান – জেরি রোচ, এসআইপি-র প্রেসিডেন্ট। কিম বাসিংগার – এলিনা লিংকন, ক্রিস্টিয়ানের ব্যবসায়িক অংশীদার ও প্রাক্তন প্রেমিকা। মার্সিয়া গে হার্ডেন – গ্রেস ট্রেভেলাইন-গ্রে, ক্রিস্টিয়ানের দত্তক মা। এই সংস্থা ছবিটি প্রযোজনা করলেও সংস্থার লোগোটি প্রচারণা-সংক্রান্ত কোনও উপাদানে বা ছবিটিতে প্রদর্শিত হয়নি। "FIFTY SHADES DARKER"। British Board of Film Classification। সংগ্রহের তারিখ সেপ্টেম্বর ১, ২০১৭।  "'Lego Batman' Will Tie Down Christian Grey In U.S., But 'Fifty Shades' Will Smack DC Hero Around The World: Box Office Preview"। Deadline Hollywood। ফেব্রুয়ারি ৭, ২০১৭। সংগ্রহের তারিখ ফেব্রুয়ারি ৭, ২০১৭।  "Fifty Shades Darker (2017)"। The Numbers। সংগ্রহের তারিখ অক্টোবর ৬, ২০১৭।  "RAZZIE AWARD NOMINATIONS ANNOUNCED"। Rotten Tomatoes। জানুয়ারি ২১, ২০১৮। সংগ্রহের তারিখ জানুয়ারি ২১, ২০১৮।  দাপ্তরিক ওয়েবসাইট ইন্টারনেট মুভি ডেটাবেজে ফিফটি শেডস ডার্কার (ইংরেজি) বক্স অফিস মোজোতে ফিফটি শেডস ডার্কার (ইংরেজি) রটেন টম্যাটোসে ফিফটি শেডস ডার্কার (ইংরেজি) টেমপ্লেট:James Foley টেমপ্লেট:Golden Raspberry Award for Worst Prequel, Remake, Rip-off or Sequel